Glina je ekološki material, ki ga zidarstvo pogosto uporablja. Mešanico materiala za omet lahko pripravite sami, ali jo kupite že pripravljeno. Glina ali ilovica ima številne dobre lastnosti, kot so na primer regulacija vlage, zvočna izolacija, preprečevanje plesni in akumulacija toplote. Z ilovnatim ali glinenim ometom si boste zagotovili udobne pogoje za bivanje. Glineni omet najpogosteje uporabljamo na betonskih ali opečnih podlagah, primeren pa je tudi za montažne gradnje. Nanos je lahko strojni ali ročni.